Viser til brev 16. desember 2021 der NVE ber Statnett og Elvia om å vurdere alternativ B for Liåsen transformatorstasjon på nytt. Etter at Oslo kommune fremmet innsigelse mot alternativ A i sin høringsuttalelse ble det lagt ned et betydelig arbeid med å utrede mulighetene for utbygging etter alt. B. Statnett har på bakgrunn av utredningene valgt å ikke søke konsesjon for alternativ B, men kun opprettholde søknaden på alt. A. I tiden som er gått etter høringsprosess for forrige søknad vinteren 2020/21, har Statnett sett på mulighetene for å redusere arealbruken i alternativ A. I tillegg har behovet for styrking av nettet i Oslo Sør økt ytterligere i perioden, og det er nå ønskelig å bygge en fjerde transformatorsjakt for fremtidig forbruk. Det er også under utvikling ny teknologi for GIS-anlegg uten SF6-gass og det er i den forbindelse behov for litt større (bredere) GIS-haller.
Statnett søker i henhold til energiloven § 3-1 om konsesjon for bygging og drift av Liåsen transformatorstasjon i Oslo kommune som omsøkt i konsesjonssøknad datert 30. oktober 2020. Følgende tillegg/endringer omsøkes: - En ekstra (fjerde)
Opprinnelig søknad om tillatelse til ekspropriasjon av nødvendig grunn og rettigheter for å bygge og drive de elektriske anleggene og tilhørende bianlegg i medhold av oreigningslovens § 2 punkt 19, herunder rettigheter for all nødvendig ferdsel og transport, opprettholdes.
ekspropriasjon også for nye arealer som beskrives i tilleggssøknaden. Det samme gjelder søknad om forhåndstiltredelse etter oreigningslovens § 25. Oslo kommune eier alt areal som må erverves i forbindelse med utbyggingen. Dette gjelder selve stasjonstomta og en buffer utenfor denne, adkomstvegen inkludert skjæringer og fyllinger, samt arealer i tilknytning til endemastene. Totalt areal som ønskes ervervet er ca. 46 dekar. Arealet er avmerket på kart i vedlegg 4.
Alternativ A vil beslaglegge en del av nærfriluftsområdet nord på Liåsen uansett hvordan det bygges, og det er et mål å berøre friluftsområdet så lite som mulig. Det er vurdert om det er mulig å justere på prosjektets utforming, slik at arealbruken kan reduseres. Ved å plassere byggene på en ny måte og gjøre tilpasninger på bygningsmassen, vil arealbehovet reduseres noe sammenliknet med løsningen som ble omsøkt i 2020/21, til tross for økt omfang og ny GIS teknologi som tar noe mer plass. Skjæring i bakkant av / sør for stasjonen blir mindre, og et mindre område må gjerdes inn. I omsøkt løsning ble det planlagt en midlertidig, men ganske omfattende veg opp til mastepunktet vest på Liåsen. Denne vegen er tatt ut i det justerte alternativet og erstattet med et kjørespor. Masten kan i hovedsak bygges med bruk av helikopter. Det økende kraftbehovet i området har ført til at Statnett velger å øke antall transformatorer fra to til tre og planlegger en transformatorsjakt for fremtidig utvidelse. Dette sikrer at anlegget i utgangspunktet er godt dimensjonert og innehar muligheten for å utvide anlegget i fremtiden. Kart som viser justert løsning er vist i figur 1 og i vedlegg 1 og 2.
Transformatorstasjonen har de samme tekniske spesifikasjoner som beskrevet i søknad om alternativ A fra januar 2021, med noen unntak: Det er planlagt tre transformatorer fra idriftsettelse av anlegget (tidligere to). Tilretteleggelse for en fjerde transformatorsjakt for å kunne utvide stasjonen i fremtiden. Statnetts GIS-bygg er noe bredere på grunn av tilpasning til SF6-fritt GIS-anlegg. Elvias GIS-bygg er noe større fordi det må ha plass til flere bryterfelt, samt at det vil installeres et SF6-fritt anlegg som tar noe mer plass. Elvias GIS-bygg er dreid 90 grader for å muliggjøre innføringen av 132 kV-luftledningene direkte til bygget og derved unngå en innføring via kabel. Plassering av forbiloopingsanlegg på sørsiden av stasjonen er flyttet nærmere GIS-bygget for å spare plass. Massebalanse I tabell 1 er det gitt en oversikt over estimert massebalanse i prosjektet. Det vil bli sprengt ut mindre fjell og dermed reduseres behovet for utkjøring av overskuddsmasser i den justerte utbyggingsløsningen.
Alle fraksjoner 103 000 - 34 000 -20 000 49 000 *20 000 m3 av utsprengte masser fra stasjonstomta benyttes til bygging av adkomstveg. Kostnader I søknaden fra 2020 var kostnadsestimatet for transformatorstasjonen på ca. 600 mil. NOK. Dette har økt til 750-1010 mill. NOK inkludert prisstigning og byggelånsrente i justert utbyggingsløsning. Økningen skyldes i hovedsak økt omfang i prosjektet med en ny transformator og transformatorsjakt, økte kostnader for GIS-anlegg med ny teknologi, samt at prisene har økt mer enn vanlig, både for anleggsarbeider og på materialer og utstyr som følge av Covid og situasjonen i Ukraina. Revidert fremdriftsplan Prosjektet er forsinket som følge av krav om utredning av alt. B, og mer omfattende myndighetsprosesser enn antatt. Tidligste planlagte byggestart er nå vinteren 2024. Anleggsperioden vil vare i ca. 3 år og anlegget kan settes i drift i 2027.
Det er risiko og usikkerhet knyttet til at et eventuelt vedtak i NVE vil bli påklaget til OED, og følgelig når rettskraftig konsesjon vil foreligge. Varigheten av en eventuell klagebehandling i OED er usikker. Det hefter også usikkerhet vedrørende tidspunkt for en godkjent MTA-plan. Utvidelsesmuligheter Det søkes om å bygge en fjerde transformatorsjakt for å kunne utvide kapasiteten i anlegget ved fremtidige behov.
Arealbruk På grunn av ny utforming av stasjonsområdet vil transformatorstasjonen og ny adkomstveg beslaglegge ca. 17,8 dekar, hvorav ca. 11 dekar er opparbeidet areal til stasjonsområde. Dette er ca. 7 dekar mindre enn i opprinnelig løsning. Opparbeidet areal er ca. 3 dekar mindre i justert løsning. Yttergrensen av stasjonsområdet, dvs. gjerdet, vil ligge ca. 30 meter lenger mot nord. Det har latt seg gjøre å redusere arealbruken på tross av at både Statnett og Elvia sine GIS-bygg har blitt større, og det er gjort plass til en fjerde transformatorsjakt. Siden planleggingen av Liåsen transformatorstasjon startet for omtrent ti år siden er det forsket mye på nye løsninger for GIS-anlegg (innendørs, gassisolerte koblingsanlegg), der gassen SF6 erstattes med andre gassblandinger eller vakuumteknologi. SF6 er en svært potent klimagass, og det er ønske om å utfase gassen på sikt. Flere leverandører arbeider nå med fullskala prosjekter der målet er å kunne levere SF6-frie anlegg på 420 kV spenningsnivå i 2025/26. På 132 kV spenningsnivå anses teknologien allerede som moden og tilgjengelig. Dette betyr at ny teknologi kan benyttes i stasjonen på Liåsen for 132 kV anlegget og mest sannsynlig også på hele 420 kV anlegget. SF6-frie anlegg vil kreve noe mer plass og det er planlagt for dette i revidert løsning for Liåsen. Elvias GIS-bygg er vridd 90 grader i den justerte løsningen for å muliggjøre luftledningsinnføring fra øst, noe som gir en betydelig bedre løsning enn innføring med kabel slik det var planlagt tidligere.
Midlertidige riggområder Anleggsarbeidene vil ikke være i gang før tidligst årsskiftet 2023/24, noe som betyr at riggområdene som er benyttet av VAV de siste årene sannsynligvis kan tas i bruk til rigg- og lagerområder for Liåsen-prosjektet. Det er kort veg til disse riggområdene og det vil være fornuftig arealbruk å gjenbruke allerede opparbeidete arealer. Det er behov for mindre riggområder der det skal bygges nye master og der det skal vinsjes og tromles nye liner.
Merk at riggområde R1A og R1B kan gjøres permanente dersom det er ønskelig fra Oslo kommunes side. I forrige høring var Oslo kommune ikke interessert i permanent opparbeiding av disse arealene.
Bebyggelse og bomiljø Det vil bli noe større avstand (ca. 30 meter) mellom nærmeste bolig sør på Liåsen og stasjonsgjerdet. Ellers ingen endringer. Trafikk og infrastruktur Ingen endinger fra søknad i 2020. Støy Ingen endringer fra søknad i 2020. Landskap Konsekvensene for landskap er lite endret sammenliknet med løsningen som ble omsøkt i 2020. Konsekvensene for landskap av justert alternativ er vurdert i miljørapport utarbeidet av Multiconsult (vedlagt). Samlet sett vurderes konsekvensene av tiltaket til å være middels negativ konsekvens (--) for landskap. Transformatorstasjonens nærområde er tillagt større vekt enn områder lenger unna. Tiltaket vil innebære store inngrep i terrengformen på Liåsen. Alternativ A vil ligge noe eksponert for omgivelsene nord og vest for Liåsen. Inngrepene og synlig industri vil bli samlet i området sør på Grønmo. Adkomstveien vil gi et betydelig inngrep, mens kabeltraseen vil gå i veger og ha mindre konsekvenser. Visualisering av justert løsning er vist i figur 2.
Kulturminner Ingen endringer sammenliknet med søknad fra 2020. Naturmangfold Ingen vesentlige endringer sammenliknet med søknad fra 2020, men noe mindre areal blir berørt, og dette er positivt. Nærmiljø/friluftsliv Ingen store endringer sammenliknet med søknad fra 2020, men stasjonsgjerdet og sprenging inn i Liåsen er noe redusert, og en mindre del av nærfriluftslivsområdet berøres. Konsekvensene for nærmiljø og friluftsliv av justert alternativ er vurdert i miljørapport utarbeidet av Multiconsult (vedlagt). Tiltaksområdet er lokalisert i den nordlige skråningen av Liåsen og vil bli liggende i nærheten av turstier oppe på platået samt en tursti på vestsiden. Transformatorstasjonen og ryddebeltet for den flyttede 420 kV kraftledningen vil beslaglegge en del av et mye brukt friluftsområde. Stasjonen vil sannsynligvis rage så høyt at noe av den vil bli synlig fra de sentrale delene av Liåsen. Den omlagte 420 kV kraftledningen vil også bli godt synlig i en stor del av friluftslivsområdet. Arealbeslaget og synligheten av tiltaket vil påvirke tilgjengelighet og attraktivitet av området negativt. Det visuelle inntrykket sett fra de andre friluftslivsområdene på nord og østsiden av tiltaksområdet vil kunne påvirkes litt negativt, men eksisterende vegetasjon vil i betydelig grad skjerme for innsyn.
Etter utredning av alternativ B anser Statnett/Elvia denne løsningen samlet sett som vesentlig dårligere enn alternativ A. Dette er det redegjort for i et eget dokument. På bakgrunn av dette ønsker ikke Statnett/Elvia å søke konsesjon for alternativ B og søker kun konsesjon for et justert og forbedret alternativ A.